06/08/2012 | Administración LocalMunicipal
Santiago de Compostela
Tesourería. Sección de Recadación
Edicto de notificación por comparecencia

EXPEDIENTE: NOTIFICACIÓN DA PROVIDENCIA DE CONSTRINXIMENTO DOCUMENTO: NOTIFICACIÓN POR COMPARECENCIA DA DISPOSICIÓN DE CONSTRINXIMENTO. ÓRGANO: Concellaría de Facenda.- Tesourería.- Sección de Recadación. De conformidade co que establece o artigo 112 da Lei 58/2003, de 17 de decembro, xeral tributaria, non sendo posible notificarlles os procedementos que se relaciona, a pesar dos intentos realizados, cítase aos obrigados tributarios que figuran neste anuncio para que comparezan persoalmente ou mediante representante debidamente acreditados nas oficinas de Xestión, Recadación e Inspección do Concello de Santiago de Compostela: Procedementos: (Ver anexo) Notificación da disposición de constrinximento. A comparecencia para recibir a notificación aludida deberá producirse no prazo de quince días naturais contados dende o seguinte ao da publicación deste edicto no Boletín Oficial da Provincia. Se o interesado non comparece nese prazo, a notificación entenderase producida para todos os efectos legais, dende o día seguinte ao do vencemento do prazo antes sinalado. Oficina de atención ao Contribuínte, sita na rúa Presidente Salvador Allende nº 4 baixo, de Santiago de Compostela (A Coruña), en horario de 9 a 14 horas, de luns a venres. O pagamento das débedas que se sinalan poderá realizarse, sempre que se presente o documento de pago, nos seguintes bancos e caixas de aforros que colaboran co Servizo de Xestión, Inspección e Recadación: Novagalicia Banco Banco Gallego Banesto Banco Santander Caixa Bank Banco Pastor Banco Bilbao Vizcaya O pagamento tamén poderá realizarse a través dos caixeiros das entidades colaboradoras que dispoñan deste servizo e a través de Internet, entrando na páxina web www.santiagodecompostela.org Os prazos de ingreso comezan a contarse dende a data de comparecencia sinalada, e de acordo co artigo 62.5 da LXT son os seguintes: 1. As débedas notificadas entre os días 1 e 15 de cada mes, ata o día 20 do mesmo mes.2. As notificadas entre o día 16 e último do mes, ata o día 5 do mes seguinte. Se o último día do prazo é inhábil, prorrógase o prazo de ingreso ata o inmediato hábil posterior. Transcorridos quince días naturais desde a publicación deste edicto, se o contribuínte non comparece, ou transcorridos os prazos sinalados sen que se paguen as débedas, procederase sen máis ó embargo de bens ou á execución das garantías existentes. Contra o acto obxecto de notificación, pódese interpor recurso de reposición perante o órgano municipal que ditou o acto no prazo dun mes contado desde o día seguinte a aquel en que teña efectividade a súa notificación, consonte o establecido no artigo 14.2 do Real Decreto lexislativo 2/2004, de 5 de marzo, que aproba o texto refundido da Lei de facendas locais. Contra o rexeitamento expreso ou presunto do recurso de reposición pódese interpor recurso contencioso-administrativo perante o Xulgado do Contencioso-Administrativo de Santiago de Compostela no prazo de dous meses contados desde o día seguinte a aquel en que o interesado reciba a notificación do rexeitamento, cando este sexa expreso, ou no prazo de seis meses contados desde o día seguinte a aquel en que deba entenderse rexeitado de forma presunta. As custas do procedemento son os gastos que se orixinan durante o proceso de execución forzosa e son por conta do debedor. Neste concepto de custas están incluídos os gastos a que se refire o art.113 do RXR, e liquídanse segundo determina o art.115 da mesma norma. As cantidades adebedadas devengan xuros de mora dende o día seguinte ó vencemento do prazo de pagamento en período voluntario ata a data do seu ingreso (art.72 do RXR); non obstante, se a débeda se paga dentro dos prazos sinalados, os xuros de mora non se esixirán. O procedemento de constrinximento non se suspende nin se paralizan as súas actuacións aínda que se interpoña recurso, agás nos casos e nas condicións previstas no artigo 165 da LXT, no art.73 do RXR e no art.14.2. i) do TRLRFL. Pódese solicitar o aprazamento ou fraccionamento para pagar a débeda, nos casos e cos requisitos que dispoñen os artigos 65 e 82 da LXT e artigos 44 a 54 do RXR. Santiago de Compostela, 24 de xullo de 2012 A CONCELLEIRA DELEGADA DE FACENDA, Asdo.: Cecilia Sierra Rey.